CELEX: 62015TN0452
Language: fi
Date: 2015-08-10 00:00:00
Title: Asia T-452/15: Kanne 10.8.2015 – Petrov ym. v. Euroopan parlamentti

3.11.2015   
            
            
               FI
            
            
               Euroopan unionin virallinen lehti
            
            
               C 363/39
            
         Kanne 10.8.2015 – Petrov ym. v. Euroopan parlamentti
   (Asia T-452/15)
   (2015/C 363/48)
   Oikeudenkäyntikieli: saksa
   
      Asianosaiset
   
   
      Kantajat: Andrei Petrov (Pietari, Venäjä), Fedor Biryukov (Moskova, Venäjä), Alexander Sonitchenko (Pietari) (edustaja: asianajaja P. Richter)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan ensimmäisen kantajan asettaman venäläisten osallistujien pääsyä 16.6.2015 pidettyyn konferenssiin koskevan kiellon
            
         
               —
            
            
               velvoittamaan vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu Euroopan unionin perusoikeuskirjan 21 artiklan rikkomiseen
               Kantajat väittävät, että heitä syrjittiin yksinomaan kansallisuuden perusteella perusoikeuskirjan 21 artiklan kiellon vastaisesti, koska heitä kohtaan asetetulle asianomaiseen rakennukseen pääsyä koskevalle kiellolle ei asiallisia perusteita. Kantajien mukaan heidän läsnäolonsa parlamentin rakennuksessa ei myöskään olisi aiheuttanut vaaraa parlamentin turvallisuudelle eikä toimintakyvylle.
            
         
               2)
            
            
               Toinen kanneperuste, joka perustuu harkintavallan väärinkäyttöön
               Kantajat väittävät, että Euroopan parlamentin puhemiehen toimet olivat puhtaasti mielivaltaisia ja täysin vastakkaisia primäärioikeudessa määrättyyn syrjintäkieltoon nähden.